### **НАРЕДБА № 7 от 30.05.2023 г. за условията и реда за прилагане на интервенцията "Плащания за райони, изправени пред природни или други специфични ограничения", включена в Стратегическия план за развитие на земеделието и селските райони на Република България за периода 2023 - 2027 г.**

Издадена от министъра на земеделието, oбн., ДВ, бр. 48 от 2.06.2023 г., в сила от 2.06.2023 г.

### **Глава първа ОБЩИ ПОЛОЖЕНИЯ**

**Чл. 1**. (1) С тази наредба се уреждат условията и редът за прилагане на интервенцията "Плащания за райони с природни или други специфични ограничения", включена в Стратегическия план за развитие на земеделието и селските райони на Република България за периода 2023 - 2027 г., наричан по-нататък "Стратегическия план", за проверките по чл. 70 от Закона за подпомагане на земеделските производители (ЗПЗП), за отказ за изплащане и намаления на плащанията, за оттегляне на изплатената финансова помощ, както и редът за налагане на административни санкции.

(2) Интервенцията по ал. 1 се прилага в три направления:

1. плащания за планински райони;

2. плащания за райони, различни от планинските райони, със съществени природни ограничения;

3. плащания за райони със специфични ограничения.

(3) Наредбата се издава за прилагане на чл. 71 от Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), наричан по-нататък "Регламент (ЕС) 2021/2115".

**Чл. 2**. Подпомагането по реда на тази наредба се предоставя под формата на годишно компенсаторно плащане на хектар земеделска площ в зависимост от съответния район с ограничения и от размера на стопанството при спазване на изискванията на:

1. Регламент (ЕС) 2021/2115 г.;

2. Регламент (ЕС) 2021/2116 на Европейския парламент и на Съвета от 2 декември 2021 г. относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ, L 435/187 от 6 декември 2021 г.), наричан по-нататък "Регламент (ЕС) 2021/2116";

3. Делегиран регламент (ЕС) 2022/126 на Комисията от 7 декември 2021 г. за допълнение на Регламент (ЕС) 2021/2115 на Европейския парламент и на Съвета с допълнителни изисквания по отношение на някои видове интервенции, посочени от държавите членки в стратегическите им планове по ОСП за периода 2023 - 2027 г. съгласно същия регламент, както и с правила във връзка със съотношението за стандарт 1 за добро земеделско и екологично състояние (ОВ, L 20/52 от 31 януари 2022 г.);

4. Делегиран регламент (ЕС) 2022/127 на Комисията от 7 декември 2021 г. за допълнение на Регламент (ЕС) 2021/2116 на Европейския парламент и на Съвета с правила по отношение на разплащателните агенции и други органи, финансовото управление, уравняването на сметките, обезпеченията и използването на еврото (OB, L 20 от 31 януари 2022 г.);

5. Регламент за изпълнение (ЕС) 2022/128 на Комисията от 21 декември 2021 г. за определяне на правила за прилагането на Регламент (ЕС) 2021/2116 на Европейския парламент и на Съвета по отношение на разплащателните агенции и други органи, финансовото управление, уравняването на сметките, проверките, обезпеченията и прозрачността (OB, L 20 от 31 януари 2022 г.);

6. Делегиран регламент на Комисията (ЕС) 2022/1172 от 4 май 2022 г. за допълнение на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в рамките на общата селскостопанска политика и прилагането и изчисляването на административните санкции във връзка с предварителните условия (ОВ, L 183/12 от 8 юли 2022 г.);

7. Регламент за изпълнение (ЕС) 2022/1173 на Комисията от 31 май 2022 г. за определяне на правила за прилагането на Регламент (ЕС) 2021/2116 на Европейския парламент и на Съвета по отношение на интегрираната система за администриране и контрол в общата селскостопанска политика (ОВ, L 183/23 от 8 юли 2022 г.);

8. Регламент за изпълнение (ЕС) 2022/1475 на Комисията от 6 септември 2022 г. за определяне на подробни правила за прилагането на Регламент (ЕС) 2021/2115 на Европейския парламент и на Съвета по отношение на оценката на стратегическите планове по ОСП и представянето на информация за мониторинга и оценката (OB, L 232 от 7 септември 2022 г.);

9. Регламент за изпълнение (ЕС) 2023/130 на Комисията от 18 януари 2023 г. за определяне на правила за прилагането на Регламент (ЕС) 2021/2115 на Европейския парламент и на Съвета по отношение на представянето на съдържанието на годишните доклади за качеството на изпълнението (OB, L 17 от 19 януари 2023 г.);

10. Стратегическия план.

### **Глава втора УСЛОВИЯ И РЕД ЗА ПРИЛАГАНЕ НА ИНТЕРВЕНЦИЯТА**

**Чл. 3**. (1) Допустими за подпомагане са активни земеделски стопани по смисъла на чл. 54 от ЗПЗП.

(2) Земеделски стопани по ал. 1 предоставят на Държавен фонд "Земеделие" информацията, необходима за тяхното идентифициране по чл. 59, параграф 4 от Регламент (ЕС) 2021/2116.

**Чл. 4**. (1) Заявените площи по интервенцията трябва да са:

1. на разположение на кандидатите съгласно чл. 41, ал. 3 от ЗПЗП;

2. с минимален размер от 0,5 ха, попадаща изцяло в райони съгласно Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерския съвет от 2008 г. (ДВ, бр. 20 от 2008 г.), и/или в други райони, засегнати от специфични ограничения, съгласно приложението.

(2) Допустими за подпомагане са земеделски парцели с минимална площ от 0,1 ха, попадащи изцяло в райони с природни или други специфични ограничения.

**Чл. 5**. (1) Земеделските стопани по чл. 3 трябва да:

1. извършват земеделска дейност в райони съгласно Наредбата за определяне на критериите за необлагодетелстваните райони и териториалния им обхват и/или в други райони, засегнати от специфични ограничения, съгласно приложението;

2. спазват приложимите стандарти и изисквания по чл. 55 от ЗПЗП.

(2) Земеделските стопани подават заявление за подпомагане по условията и реда на Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (ДВ, бр. 30 от 2023 г.).

### **Глава трета ФИНАНСОВИ УСЛОВИЯ НА ПОДПОМАГАНЕ**

**Чл. 6**. Плащанията се предоставят от Държавен фонд "Земеделие" при спазване на принципите на добро финансово управление, публичност и прозрачност в съответствие с чл. 67 от ЗПЗП и при условията, установени в настоящата наредба, доколкото не е предвидено друго в приложимото законодателство на Съюза и националната правна уредба.

**Чл. 7**. (1) Държавен фонд "Земеделие" отговаря за управлението и контрола на разходите по интервенцията по чл. 1, ал. 2.

(2) Държавен фонд "Земеделие" извършва плащанията по интервенцията по чл. 1, ал. 2 в рамките на бюджета по съответната интервенция, определен в Стратегическия план и неговите изменения.

(3) Когато Държавен фонд "Земеделие" установи, че съществува риск по чл. 67 от ЗПЗП от превишаване на разполагаемия финансов ресурс за изпълнението на интервенцията по чл. 1, ал. 2, информира незабавно министъра на земеделието.

(4) Държавен фонд "Земеделие" във връзка с чл. 9, параграф 1 от Регламент (ЕС) 2021/2116 предлага на министъра на земеделието предприемане на подходящи действия по изпълнение на интервенцията по чл. 1, ал. 2 в рамките на определения за нея бюджет.

(5) Министърът на земеделието може да утвърди със заповед допълнителни мерки и действия по изпълнение условията на чл. 67, ал. 2 от ЗПЗП, когато правното основание за съответната мярка или действие е чл. 67, ал. 4 от ЗПЗП.

(6) Когато преди извършване на одобрението на финансовото подпомагане (оторизация) на заявленията за подпомагане по интервенцията по чл. 1, ал. 2 е налице обстоятелство по чл. 67, ал. 3 от ЗПЗП, Държавен фонд "Земеделие" може да приложи пропорционално намаление на плащанията по интервенцията на всички бенефициенти в рамките на наличния бюджет на интервенцията.

**Чл. 8**. (1) Изчисленията на финансовата помощ по направление "Плащания за планински райони" за всеки отделен кандидат за подпомагане се извършват въз основа на средния размер на нивата на плащане към съответните декларирани площи, които са определени, както следва:

1. за частта до 30 ха - левовата равностойност на 152 евро на хектар;

2. за частта над 30 ха до 70 ха - левовата равностойност на 91 евро на хектар;

3. за частта над 70 ха до 100 ха - левовата равностойност на 53 евро на хектар;

4. над 100 ха - левовата равностойност на 38 евро на хектар.

(2) Компенсаторното плащане за хектар по направлението се извършва само за допустимите площи, умножени по средния размер, определен съгласно ал. 1.

**Чл. 9**. (1) Изчисленията на финансовата помощ по направление "Плащания за райони, различни от планинските райони, със съществени природни ограничения" за всеки отделен кандидат за подпомагане се извършват въз основа на средния размер на нивата на плащане към съответните декларирани площи, които са определени, както следва:

1. за частта до 30 ха - левовата равностойност на 79 евро на хектар;

2. за частта над 30 ха до 70 ха - левовата равностойност на 47 евро на хектар;

3. за частта над 70 ха до 100 ха - левовата равностойност на 28 евро на хектар;

4. над 100 ха - левовата равностойност на 20 евро на хектар.

(2) Компенсаторното плащане за хектар по направлението се извършва само за допустимите площи, умножени по средния размер, определен съгласно ал. 1.

**Чл. 10**. (1) Изчисленията на финансовата помощ по направление "Плащания за райони със специфични ограничения" за всеки отделен кандидат за подпомагане се извършват въз основа на средния размер на нивата на плащане към съответните декларирани площи, които са определени, както следва:

1. за частта до 30 ха - левовата равностойност на 74 евро на хектар;

2. за частта над 30 ха до 70 ха - левовата равностойност на 44 евро на хектар;

3. за частта над 70 ха до 100 ха - левовата равностойност на 26 евро на хектар;

4. над 100 ха - левовата равностойност на 19 евро на хектар.

(2) Компенсаторното плащане за хектар по направлението се извършва само за допустимите площи, умножени по средния размер, определен съгласно ал. 1.

### **Глава четвърта ПРОВЕРКИ, ОТКАЗ И НАМАЛЕНИЯ НА ПЛАЩАНИЯТА**

**Чл. 11**. Държавен фонд "Земеделие" извършва проверките по чл. 70 от ЗПЗП при условията и реда на съответно приложимите разпоредби на глава трета от Наредба № 3 от 2023 г. за прилагане на интервенциите под формата на директни плащания, включени в Стратегическия план, за проверките, намаления на плащанията и ред за налагане на административни санкции (ДВ, бр. 23 от 2023 г.).

**Чл. 12**. Държавен фонд "Земеделие" постановява пълен отказ, когато:

1. кандидатът за подпомагане не отговаря на чл. 3;

2. кандидатът не отговаря на условията на чл. 5;

3. размерът на намаленията е равен или по-голям от исканото плащане;

4. по заявленията за подпомагане се отказва плащане, ако бенефициентът или негов представител умишлено възпрепятства извършването на проверка на място - с изключение на случаи на непреодолима сила и извънредни обстоятелства по чл. 3 от Регламент (ЕС) 2021/2116 г.;

5. е установено, че са създадени изкуствени условия за подпомагане след 1 юни 2018 г.

**Чл. 13**. Държавен фонд "Земеделие" намалява размера на плащането, отказва изцяло или частично плащане и в случаите по глава пета, раздел VI от ЗПЗП налага административни санкции по интервенцията по чл. 1, ал. 2, когато:

1. заявените площи по интервенцията са с размер под минималния, определен в чл. 4, ал. 1, т. 2 или ал. 2;

2. кандидатът е заявил площи, които не стопанисва;

3. кандидатът е заявил площи, които не отговарят на условията за допустимост на подпомагане;

4. за една и съща площ са подадени две или повече заявления и застъпването на площи не е отстранено;

5. кандидатът за подпомагане не е ползвател на заявените земеделски площи съгласно чл. 41, ал. 3 от ЗПЗП;

6. заявените за подпомагане площи са оценени като неотговарящи на условията за допустимост за подпомагане при проверките по чл. 11.

### **Глава пета РЕД ЗА НАЛАГАНЕ НА АДМИНИСТРАТИВНИ САНКЦИИ И ЗА ОТТЕГЛЯНЕ НА ИЗПЛАТЕНАТА ФИНАНСОВА ПОМОЩ**

**Чл. 14**. Държавен фонд "Земеделие" налага административни санкции по интервенцията съгласно чл. 76 от ЗПЗП.

**Чл. 15**. Налагането и изчисляването на административни санкции при неспазване изискването на чл. 5, ал. 1, т. 2 се извършва съгласно разпоредбите на чл. 78 от ЗПЗП.

**Чл. 16**. Когато е приложимо, Държавен фонд "Земеделие" налага административни санкции и намаления по интервенцията по чл. 1, ал. 2 в следната последователност:

1. санкция съгласно чл. 76, ал. 2 и 3 от ЗПЗП;

2. намаление съгласно чл. 82 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (ДВ, бр. 23 от 2023 г.);

3. намаление съгласно чл. 83, ал. 2 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции;

4. намаления при неспазване на изискванията на стандартите за добро земеделско и екологично състояние и законоустановените изисквания за управление изискванията, определени в методиката по чл. 55 от ЗПЗП.

**Чл. 17**. При установяване на недължимо платена финансова помощ по интервенцията по чл. 1, ал. 2 тя може да се оттегли изцяло или частично чрез издаването на акт за възстановяване на недължимо платена финансова помощ съгласно чл. 73 от ЗПЗП.

### **ЗАКЛЮЧИТЕЛНИ РАЗПОРЕДБИ**

**§ 1**. Наредбата се издава на основание чл. 67 във връзка с чл. 70, ал. 2 от Закона за подпомагане на земеделските производители.

**§ 2**. Наредбата влиза в сила от деня на обнародването й в "Държавен вестник".

**Приложение**към чл. 4, ал. 1, т. 2

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Други райони, засегнати от специфични ограничения**     |  |  |  |  | | --- | --- | --- | --- | | **EKATTE** | **Област** | **Община** | **Наименование на населено място** | | 07377 | Благоевград | Благоевград | Българчево | | 12975 | Бургас | Созопол | Вършило | | 04621 | Бургас | Средец | Богданово | | 10166 | Бургас | Средец | Варовник | | 15816 | Бургас | Средец | Голямо Буково | | 36938 | Бургас | Средец | Кирово | | 00583 | Велико Търново | Велико Търново | Арбанаси | | 17765 | Видин | Белоградчик | Граничак | | 16256 | Враца | Мездра | Горна Кремена | | 69050 | Враца | Мездра | Старо село | | 78135 | Враца | Мездра | Царевец | | 40693 | Враца | Роман | Курново | | 69972 | Враца | Роман | Струпец | | 07942 | Кърджали | Кирково | Брегово | | 24743 | Кърджали | Кирково | Дюлица | | 40988 | Кърджали | Кирково | Кърчовско | | 62236 | Кърджали | Кирково | Растник | | 65214 | Кърджали | Кирково | Самодива | | 68953 | Кърджали | Кирково | Старово | | 77092 | Кърджали | Кирково | Хаджийско | | 16287 | Кърджали | Крумовград | Горна кула | | 24459 | Кърджали | Крумовград | Дъждовник | | 30538 | Кърджали | Крумовград | Звънарка | | 39970 | Кърджали | Крумовград | Крумовград | | 53206 | Кърджали | Крумовград | Овчари | | 54821 | Кърджали | Крумовград | Орех | | 24445 | Кърджали | Кърджали | Дъждино | | 44700 | Кърджали | Кърджали | Люляково | | 48074 | Кърджали | Кърджали | Миладиново | | 69715 | Кърджали | Кърджали | Страхил войвода | | 69849 | Кърджали | Кърджали | Стремово | | 69852 | Кърджали | Кърджали | Стремци | | 73136 | Кърджали | Кърджали | Три могили | | 87672 | Кърджали | Кърджали | Ястреб | | 02155 | Кърджали | Момчилград | Багрянка | | 02292 | Кърджали | Момчилград | Балабаново | | 43102 | Кърджали | Момчилград | Лале | | 59361 | Кърджали | Момчилград | Прогрес | | 40943 | Ловеч | Летница | Кърпачево | | 77311 | Ловеч | Ловеч | Хлевене | | 38131 | Монтана | Берковица | Комарево | | 23073 | Монтана | Вършец | Драганица | | 46646 | Сливен | Котел | Малко село | | 67859 | Сливен | Котел | Соколарци | | 72833 | Сливен | Котел | Топузево | | 76073 | Сливен | Котел | Филаретово | | 12320 | София | Годеч | Връдловци | | 23296 | София | Костинброд | Драговищица | | 58476 | Търговище | Антоново | Присойна | | 22664 | Търговище | Омуртаг | Долно Козарево | | 39596 | Търговище | Омуртаг | Красноселци | | 55381 | Търговище | Омуртаг | Паничино | | 29074 | Хасково | Ивайловград | Железари | | 38248 | Хасково | Ивайловград | Кондово | | 38964 | Хасково | Ивайловград | Костилково | | 55748 | Хасково | Ивайловград | Плевун | | 66233 | Хасково | Маджарово | Сеноклас | | 22770 | Хасково | Стамболово | Долно поле | | 44803 | Хасково | Стамболово | Лясковец | | 31365 | Хасково | Хасково | Зорница | |